CELEX: 52004PC0696
Language: mt
Date: 2004-10-21
Title: Amended proposal for a Council Regulation establishing an instrument of financial support for encouraging the economic development of the Turkish Cypriot community and amending Regulation (EC) No 2667/2000 on the European Agency for Reconstruction

Avviż Legali Importanti

|

52004PC0696

	Brussel 21.10.2004KUMM(2004) 696 finali2004/0145 (CNS)Proposta emendata għalREGOLAMENT TAL-KUNSILLli tistabbilixxi strument ta’ għajnuna finanzjarja li jinkoraġġixxi l-iżvilupp ekonomiku tal-Komunità Torka Ċiprijotta u li temenda r-Regolament (KE) Nru 2667/2000 dwar l-Aġenzija Ewropea għar-Rikostruzzjoni(preżentata mill-Kummissjoni)MEMORANDUM TA’ SPJEGAZZJONIL-għan ġenerali tal-proposta għal Regolament tal-Kunsill li jistabbilixxi strument ta’appoġġ finanzjarju [1] huwa sabiex ikun ta’ għanjnuna għal komunità Torka Ċiprijotta b’enfażi partikolari fuq l-iżvilupp ekonomiku, l-integrazzjoni ekonomika tal-gżira u billi jittejbu l-kuntatti bejn iż-żewġ komunitajiet u ma’ l-UE sabiex tiġi ffaċilitata r-riunifikazzjoni ta’ Ċipru. L-ammont konsiderevoli ta’ € 259 miljun disponibbli (li jrid tiġi allokata għall-perjodu 2004-2006 u li jrid jiġi implimentat sa l-2009) jeħtieġ mezzi speċifiċi ta’ tmexxija u implimentazzjoni ta’ l-għajnuna.Skond l-Artikolu 3 tal-proposta, il-Kummissjoni ser tkun responsabbli għall-amministrazzjoni ta’ l-għajnuna. L-Artikolu 5 tal-proposta jipprovdi mezzi ta’ implimentazzjoni differenti skond ir-regoli pprovduti fit-Titolu IV tal-parti 2 tar-Regolament tal-Kunsill 1605/2002[2]. L-għajnuna fil-qasam tal-proġetti infrastrutturali ser tiffoka inter alia fuq impjanti li jiġġeneraw l-enerġija, l-immaniġjar ta’ l-iskart u ta’ l-ilma, it-tiġdid u l-iżvilupp ta’ proġetti tat-trasport li jinkludu mezzi ta’ konnessjoni li jgħaqqdu ż-żewġ naħat tal-gżira. Għalhekk huwa ċar li l-biċċa l-kbira tal-fondi se jiġu użati għall-investimenti infrastrutturali. Jidher li l-aħjar soluzzjoni hija li l-Aġenzija Ewropea għar-Rikostruzzjoni (minn hawn ‘il quddiem: AER) tiġi inkarigata bl-implimentazzjoni ta’ l-għajnuna.L-AER twaqqfet wara li ntemmet il-kriżi tal-Kosovo sabiex timmaniġġa l-għajnuna li l-UE tagħti lill-Kosovo amministrat min-NU. Il-mandat tagħha jkopri ċ-ċiklu sħiħ tal-proġett, mill-identifikazzjoni (inklużi l-istudji ta’ tħejjija) sal-ħlasijiet finali, il-monitoraġġ u l-evalwazzjoni ta’ proġetti li jaqgħu taħt ir-responsabilità tagħha. L-AER hija Awtorità Kontraenti f’isem il-Kummissjoni (u eventwalment ta’ donaturi oħra). Għandha personalità legali u legalment hija totalment responsabbli fil-konfront ta’ partijiet terzi ( eż staff, kuntratturi, benefiċjarji).Sa mit-twaqqif tagħha, il-mandat ta’ l-AER kien diġà estiż darbtejn: fit-tieni parti ta’ l-2000 għar-Repubblika tal-Jugoslavja (illum l-Unjoni Statali tas-Serbja u l-Montenegro), u fit-tieni parti ta’ l-2001 lill-ex Repubblika Jugoslava tal-Maċedonja. Fit-28 ta’Ġunju 2004, il-Kummissjoni pproponiet li testendi l-mandat ta’ l-Aġenzija għall-pajjiżi kkonċernati għal sentejn oħra sal-31ta’ Diċembru 2006[3]. Il-mandat ta’ l-AER jista’ jiġi estiż aktar sabiex ikopri wkoll il-parti ta’ fuq ta’ ĊipruL-AER hija diġà stabbilita sew. L-istatus tagħha jippermettilha tingaġġa l-istaff kollu meħtieġ taħt il-programm innifsu. Għandha esperjenza twila u magħrufa fl-implimentazzjoni ta’ proġetti infrastrutturali ewlenin, li jirrapreżentaw il-parti l-kbira ta’ l-għajnuna għall-parti tat-Tramuntana ta’ Ċipru. L-AER għandha l-ħila li twettaq l-għanijiet fil-ħin u tikseb ir-riżultati mixtieqa. Tidher li hija l-unika għażla possibbli sabiex il-programm ta’ għajnuna għat-Tramuntana ta’ Ċipru jiġi implimentat malajr.Fl-aħħarnett, l-AER meqjusa politikament newtrali. Il-mandat tagħha huwa għall-implimentazzjoni ta’ l-għajnuna fejn it-teħid ta’deċiżjonijiet politiċi jaqa’ fuq il-Kummissjoni. Dan diġà huwa vantaġġ fis-sitwazzjoni kumplessa u kkumplikata ta’ Ċipru maqsum. B’ sede f’ Thessaloniki, huwa aktar qrib Ċipru mill-kwartieri ġenerali tal-Kummissjoni għal servizzi ta’ appoġġ.2004/0145 (CNS)Proposta emendata għalREGOLAMENT TAL-KUNSILLli tistabbilixxi strument ta’ għajnuna finanzjarja li jinkoraġġixxi l-iżvilupp ekonomiku tal-Komunità Torka Ċiprijotta u li temenda r-Regolament (KE) Nru 2667/2000 dwar l-Aġenzija Ewropea għar-Rikostruzzjoni1. Is-segwenti reċitazzjoni (7) hija mdaħħla:‘ (7) Sabiex tingħata għajnuna skond il-prinċipji tat-tmexxija finanzjarja tajba, il-Kummissjoni għandha tkun f’ pożizzjoni li tiddelega lill-Aġenzija Ewropea għar-Rikostruzzjoni l-implimentazzjoni ta’ l-għajnuna taħt dan ir-Regolament. Għalhekk, jeħtieġ li r-Regolament (KE) Nru 2667/2000 dwar l-Aġenzija Ewropea għar-Rikostruzzjoni[4] jiġi emendat kif meħtieġ.’Ir-reċitazzjonijiet sussegwenti huma mogħtija numri ġodda.2. L-Artikolu 5 paragrafu 2 jrid jibda bil-kliem:‘Bla ħsara għal deċiżjoni meħuda skond l-Artikolu 2 paragrafu 5 tar-Regolament tal-Kunsill (KE) Nru 2667/2000,…’3. L-Artikolu segwenti huwa mdaħħal wara l-Artikolu 5:‘Artikolu 5aIr-Regolament tal-Kunsill (KE) Nru 2667/2000 huwa emendat kif ġej:Fl-Artikolu 2, is-segwenti paragrafu 5 huwa miżjud:-  ‘Il-Kummissjoni tista’ tafda f’idejn l-Aġenzija l-implimentazzjoni ta’ l-għajnuna għall-inkoraġġiment ta’ l-iżvilupp ekonomiku tal-komunità Torka Ċiprijotta fi ħdan il-qafas tar-Regolament tal-Kunsill (KE) xx/2004.’[1] KUMM(2004) 465 finali.[2] ĠU L 248, tas-16.9.2002, p. 1.[3] KUMM(2004) 451 finali.[4] ĠU L 306, tas-7.12.2000, p. 7.